PMIndiaData/PMIndiaSum huggingface dataset:
প্রধান মন্ত্রীনা অফঘানিস্তান সিখ-হিন্দু দেলিগেসনগা উনখ্রে

অফঘানিস্তান্দগী লাকপা সিখ-হিন্দু খুন্নাইগী মীওইশিংগা প্রধান মন্ত্রী, শ্রী নরেন্দ্র মোদীগা ঙসিগী অঙনবদা ৭ লোক কলয়ান মার্গতা উন্নখ্রে। মখোয়না প্রধান মন্ত্রীবু ইকায় খুম্নবা উৎলদুনা সিখ অমসুং হিন্দুগী মীওইশিংবু অফঘানিস্তান্দগী ভারত্তা তেক্ত-কায়দনা পুবীরকপগীদমক্তা থাগৎপসু ফোংদোকখি। প্রধান মন্ত্রীনা দেলিগেৎ অসিবু তরাম্না ওক্লদুনা মখোয় অসি মশামক্কী ময়ুমদা লাকপা মীথুংলেন নত্তে অমসুং ভারত অসি মখোয়গী ময়ুম্নি হায়না ফোংদোকখি। মখোয়না অফঘানিস্তান্দা থেংনখিবা খম থেংবা খুদোংচাদবা কয়া অমসুং মখোয়বু ভারত্তা তেক-কায়দনা পুরক্নবগীদমক্তা ভারত সরকারনা তেংবাংখিবগী মতাংদা মহাক্না ৱাফম থমখি। হীরম অসিগা মরী লৈননা, মহাক্না সিতিজনশিপ এমেন্দমেন্ত এক্ত (সি.এ.এ.)কী মরু ওইবগী মতাং অমসুং মসিনা খুন্নাইদা পীগদবা কান্নবগী মতাংদসু ৱাফম থমখি। মহাক্না তুংগী মতমদসু খুদোংচাদবা অমসুং অৱাবা কয়াগী ৱারোইশিন পুরক্নবা লেপ্তনা তেংবাংগনি হায়বগী থাজবা খুন্নাই অসিদা পীখি। গুরু গ্রন্থ সাহিবকী চৎনবীবু ইকায় খুম্নবগী তঙাই ফদবা লৈবা অমসুং মসিনা মরম ওইরগা গুরু গ্রন্থ সাহিবকী স্বরুপ্পু অফঘানিস্তান্দগী ভারত্তা তেক্ত-কায়দনা পুরক্নবগীদমক্তা তঙাই ফদনা শীন-লাঙখিবনি হায়না প্রধান মন্ত্রীনা ফোংদোকখি। চহি কয়া অসিদগী মহাক্না অফঘানশিংদগী ফংখিবা নুংশিবগী মতাংদা প্রধান মন্ত্রীনা পাউদম্লদুনা মহাক্না কাবুলদা চৎখিবগী মতাংদসু নৌহৌননা নীংশিংখি। শ্রী মঞ্জিন্দর সিংহনা প্রধান মন্ত্রীবু খুন্নাই অসিবু তেক্ত-কায়দনা পুবীরক্নবগীদমক্তা ভারত্তগী মতেং থাবীরকখিবগীদমক্তা থাগৎপা ফোংদোকখি অমসুং মীওই অমত্তনা মখোয়গীদমক্তা লেপ্পীদবা মতমদা, প্রধান মন্ত্রীনা লেপ্তনা অমসুং মতম চানা তেংবাংবীখি হায়নসু ফোংদোকখি। দেলিগেৎ অসিগী অতোপ্পা মীহুৎশিংনা প্রধান মন্ত্রীবু অসিগুম্বা অৱাবা মতমদা মখোয়গীদমক্তা লেপ্পীবগীদমক্তা থাগৎপা ফোংদোকখি। গুরু গ্রন্থ সাহিবকী স্বরুপ্পু আফঘানিস্তান্দগী ভারত্তা তেক্ত-কায়দনা পুরক্নবা শীন-লাঙলে হায়না মহাক্না হায়বদা তাবা মতমদা মিৎলুদগী পী তাখি হায়না দেলিগেৎশিংনা ইকায় খুম্নবা উৎলদুনা ফোংদোকখি। মখোয়না প্রধান মন্ত্রীবু মখোয়গী খুন্নাইগী মীওইশিংদা কান্নবা কয়া ফংহনগদবা সি.এ.এ. পুবীরকপগীদমক্তসু ফোংদোকখি। মহাক অসি ভারত খক্তগী প্রধান মন্ত্রী নত্তে, মহাক্না মালেম শিনবা থুংবদা লৈরিবা হিন্দু অমসুং সিখশিংনা মরু ওইনা থেংনবা শিংনবা কয়াবু নীংথিনা খঙবীবা অমসুং অসিগুম্বা তাঞ্জা কয়াদা খুদক্কী ওইবা তেংবাং কয়া পীনবা হীরম খুদিংদা হোৎনবীবগীদমক্তা মহাকপু মালেমগী প্রধান মন্ত্রীনি হায়নসু মখোয়না ফোংদোকখি। কেন্দ্রগী মন্ত্রী, শ্রী হর্দীপ সিংহ পুরী অমসুং কেন্দ্রগী রাজ্য মন্ত্রী, মিস মীনাক্সী লেখিসু থৌরম অসিদা শরুক য়াখি।
পেরালিম্পিক্স গেম্সকী হায় জম্পতা মরিয়াপন থাঙ্গাবেলুনা লুপাগী মেদল ফংলকপগীদমক প্রধান মন্ত্রীনা থাগৎখ্রে

তোকিওদা পাংথোক্লিবা পেরালিম্পিক্স গেম্সকী হায় জম্পতা মরিয়াপন থাঙ্গাবেলুনা লুপাগী মেদল ফংলকপগীদমক প্রধান মন্ত্রী, শ্রী নরেন্দ্র মোদীনা থাগৎখ্রে৷ ত্বিত অমদা, প্রধান মন্ত্রীনা হায়খি; "অৱাংবা থাক্তা হেন্না হেন্না কারক্লি! মরিয়াপন থাঙ্গাবেলু অসি য়াম্না হৈ-শিংই অমসুং ফিভম চেৎলি৷ লুপাগী মেদল ফংলকপগীদমক মঙোন্দা থাগৎপা ফোংদোক্লি৷ মহাক্না ফংলিবা ফল অসিগীদমক ভারতনা চাওথোকপা ফাওই৷ @189thangavelu #Paralympics #Praise4Para"
ত্রান্সপোর্ত ইজুকেসনগী মতেং পীনবা হেনগৎহন্নবা ভারত অমসুং রুসিয়াগী মরক্তা এম ও য়ু লৈনবা; অমসুং রেলৱেজগী লমদা তেক্নিকেলগী মতেং পীননবা ভারত অমসুং রুসিয়ান রেজৱেজগী জোইন্ত স্তোক কম্পেনীগীগী মরক্তা এম ও সি লৈনবা মন্ত্রীমন্দলনা য়াবা পীরে

২০১৮গী ওক্তোবর ৫দা রুসিয়াগা লৈনখিবা মেমোরেন্দম ওফ অন্দর্সদেন্দিং(এম ও য়ু) অমসুং মেমোরেন্দম ওফ কোওপরেসন(এম ও সি ) অসি প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । ত্রান্সপোর্ত ইজুকেসনগী লমদা মতেং পীনবা হেনগৎহন্নবা রুসিয়াগী ত্রান্সপোর্ত মিনিস্ত্রীগা লোয়ননা এম ও য়ু লৈনবা রেলৱেজগী লমদা তেক্নিকেলগী মতেং পীননবা রুসিয়ান রেজৱেজগী জোইন্ত স্তোক কম্পেনীগীগা এম ও সি লৈনবা এম ও য়ু/এম ও সিশিং অসিনা রেলৱে সেক্তরদা ভারত রেলৱেজনা খ্বাইদগী নৌবা খুদোংচাবশিং ফংবা ঙম্লগনি । এম ও য়ু/এম ও সিশিং অসিনা তেক্নিকেল এক্সপার্তশিং, রিপোর্তশিং, তেক্নিকেল দোকুমেন্তশিং, ত্রেনিং/সেমিনারশিং/ৱার্কশোপশিং পাংথোকপা অমসুং শরুক য়াবগী খুদোংচাবা ফংহল্লগনি অমসুং লৌশিং পীথোক–পীশিন তৌনবা ঙমহল্লগনি । এম ও য়ু অসিনা ত্রান্সপোর্ত ইজুকেসনগী লমদা মতেং পীনবা হেনগৎহনগনি । মসিনা হিরম অসিদা ইন্তরগভর্মেন্তেল রুসিয়া–ইন্দিয়া কম্মিসন ওন ত্রেদ–ইকনোমি, সাইন্তিফিক–তেক্নিকেল এন্দ কলচরেলগী ফ্রেমৱার্ককী মখাদা থবক ওইনা পায়খৎপা ঙমহনগনি । এম ও সি অসিনা মখাগী হিরমশিং অসিদা তেক্নিকেলগী মতেং পীনবা ঙমহনগনি : পুংদা কিলোমিতর ২০০(সেমি হায় স্পিৎ) ফাওবা মী পুনবা ত্রেনশিং য়াংহন্নবা নাগপুর–সিকনদ্রবাদ সেক্সন শেমগৎনবা প্রোজেক পায়খৎপা অমসুং ভারত রেলৱেজগী অতৈ সেক্তরশিংদু শন্দোকপা ; ভারত রেলৱেজগী জোনেল রেলৱেজশিং পুনশিন্দুনা রিজনেল , দিবিসনেল রেলৱেজ অমসুং উপ্পর নেতৱার্ক লেভেলদা ত্রাফিক কন্ত্রোল সেন্তর অমত্তা ওইহন্নবা থবক পায়খৎপা ; হেন্না ফবা সিঙ্গনেলিং অমসুং ইন্তরলোক্কিংগী থবক পায়খৎপা অমসুং জোইন্ত মেনুফেচরিংগী থবক পায়খৎপা ; সেমি হায় স্পিৎ অমসুং মসিগী মথক্কী তর্নআউদ শ্বুইতচশিং সপ্লাই তৌবা অমসুং মফম চানা থম্বা ; রুসিয়ান রেলৱেজগা লোয়ননা ভারত রেলৱেজগী ইমপ্লোয়িশিংদা ত্রেনিং অমসুং অৱাংবা থাক্কী মহৈ ফংহনবা ; খ্বাইদগী ফবা ফ্রেদ কার্গোগী থবক পায়খৎপা ; অমসুং ভারত্তা মল্তি মোদেল তরমিনেলশিং পুন্নবা পায়খৎপা । নুংগী ৱারোল : রেলৱেজ মিনিস্ত্রীনা মপানগী সরকারশিং অমসুং নেসনেল রেলৱেজ কয়াগা রেল সেক্তরদা তেক্নিকেলগী মতেং পীননবা এম ও য়ুশিং/এম ও সিশিং খুৎয়েক পীনরে । অয়াংবা রেল, হৌজিক লৈরবা লম্বীশিং অয়াংবা হেনগৎহনবা, স্তেসনশিং মালেমগী থাক্তা শেমগৎপা , হেভি হোল ওপরেসনশিং অমসুং রেলৱেজ মতমগা চুনবা মওংদা শেমগৎপা য়াউনা হিরম কয়াদা তেক্নিকেলগী মতেং পীননবা মশক খঙদোক্লে । রেলৱেজ তেক্নোলোজী, ওপরেসন, লৌশিং পীনবা, তেক্নিকেলগী ওইবা চৎথোক–চৎশিনশিং, ত্রেনিংশিং, সেমিনারশিং অমসুং ৱার্কশোপশিংগী খুৎথাংদা তেক্নিকেলগী মতেং পীনবা অসি চৎথগনি ।
প্রধান মন্ত্রীনা শ্রী গুরু গোবিন্দ সিংহজীগী পরকাশ পুরবতা মীয়ামদা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা শ্রী গুরু গোবিন্দ সিংহজীগী পরকাশ পুরবকী থৌরম লাকপদা মীয়ামদা য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “শ্রী গুরু গোবিন্দ সিংহজীগী পরকাশ পুরব লাকপদা মীয়ামদা য়াইফ পাউজেল পীজরি। মহাক্কী পুন্সি অমসুং পাউতাক্না মীওই মিলিয়ন কয়াগী মপাঙ্গল হাপ্লি। ঐখোয়গী সরকারনা মহাক্কী ৩৫০শুবা পরকাশ উৎসব পাংথোকপগী খুদোংচাবা ফংখিববু মতম পুম্বদা নুংঙাইজগনি। ঐহাক্না মতমদুদা পত্নাদা চৎলুবগী মমি খরা মীয়ামদা থমজরি। https://t.co/1ANjFXI1UA”
গুজরাতকী নাবসারিদা লম্বীগী খুদোংথিবা অমদা মীওই কয়া লৈখিদবদা প্রধান মন্ত্রীনা অৱাবা ফোঙদোকখ্রে

গুজরাতকী নাবসারিদা লম্বীগী খুদোংথিবা অমদা মীওই কয়া লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। গুজরাতকী নাবসারিদা লম্বীগী খুদোংথিবা অমদা লৈখিদ্রবশিংগীদমক প্রাইম মিনিস্তরস নেসনেল রিলিফ ফন্দ(পি.এম.এন.আর.এফ)তগী এক্স-গ্রেসিয়া অমা শ্রী মোদীনা লাউথোকখ্রে। প্রধান মন্ত্রীগী ওফিসনা ত্বিৎ তৌখি; “নাবসারিদা লম্বীগী খুদোংথিবা অমদা মীওই কয়া লৈখিদবদা অৱাবা ফাওহল্লে। খুদোংথিবা তারবা ইমুংশিংগী অৱাবদা শরুক য়াজরি। অশোকপশিং অথুবদা ফগৎলক্কনি হায়না ঐনা থাজবা থম্লি। লৈখিদ্রবশিংগা নক্নবা ইমুং-মনুংগী মীওইশিংদা পি.এম.এন.আর.এফতগী লুপা লাখ ২গী এক্স-গ্রেসিয়া অমা পীরগনি। অশোকপশিংদা লুপা ৫০,০০০ পীরগনি: প্রধান মন্ত্রী মোদী”।
ইন্দস্ত্রিয়েল রিলেসন্স কোদ বিল, ২০১৯ মন্ত্রীমন্দলনা অয়াবা পীরে

1 সংসদতা ইন্দস্ত্রিয়েল রিলেসন্স কোদ বিল, ২০১৯ পুথোকপা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: মেম্বর অনি লৈবা ত্রিবুনেল অমা লিংখৎপা (মেম্বর অমগী মহুৎ), মরুওইবা কেসশিং পুন্না ৱায়েনগনি অমসুং অতৈনা কেসশিং য়াংনা লোইশিন্নবা মেম্বর অমতনা ৱায়েনগনি। · কম্পেনী অমনা থবক তোক্নবগী অয়াবা সরকারদগী মাংজৌননা লৌনবগী তঙাইফবা অসি এম্প্লোয়িজ ১০০দা হোংদনা লৈরি, অদুবু মসিগী মথক্তা নোতিস থোক্তুনা এম্প্লোয়িজ মশিং হোংনবগী প্রোবিজন অমা য়াওরি। · শীন্মিশিং ত্রেনিং পীনবা রি-স্কিল্লিং ফন্দ শীজিন্নগদবনি। · ফিক্স তার্ম এম্প্লোইমেন্তগী ৱাহন্থোক পীগদবনি অমসুং মসিনা এম্প্লোয়িজশিং থবক লৌথোকপা মতমদা নোতিস পীবা অমসুং কম্পেন্সেসন পীবা য়াওগদবনি। ফাইন লৌবগী মতাংদা লাকপা য়েৎনবশিং ৱায়েন্নবগী শক্তি সরকারগী ওফিসরশিংদা পীরি। নুংগী ৱারোল: ইন্দস্ত্রিয়েল রিলেসন্স দ্রাফ কোদ অমগী মখাগী সেন্ত্রেল লেবর এক্তশিং অমত্তা ওইনা পুনশিলহনগনি: ত্রেদ য়ুনিয়ন এক্ত, ১৯২৬ ইন্দস্ত্রিয়েল এম্প্লোইমেন্ত (স্তেন্দিং ওর্দরস) এক্ত, ১৯৪৬ iii. ইন্দস্ত্রিয়েল দিসপুৎস এক্ত, ১৯৪৭
শ্রী পি.কে. সিনহাবু প্রধান মন্ত্রীগী প্রিন্সিপাল এদভাইজর ওইনা হাপখ্রে

প্রধান মন্ত্রীগী ওফিস্তা ও.এস.দি. ওইনা হৌজিক মথৌ তৌরিবা শ্রী পি.কে. সিনহাবু প্রধান মন্ত্রী শ্রী নরেন্দ্র মোদীগী প্রিন্সিপাল এদভাইজর ওইনা হাপখ্রে। শ্রী সিনহা ২০১৫গী জুন ১৩দগী ২০১৯গী ওগস্ত ৩০ ফাওবা কেবিনেৎ সেক্রেতরী ওইনা মথৌ তৌখি। মহাক উত্তর প্রদেস কেদরদগী ১৯৭৭ বেচকী আই.এ.এস. ওফিসর অমা ওইখি। মহাক্কী শিংথানীংঙাই ওইরবা কেরিয়র মনুংদা, শ্রী সিনহানা পাৱর অমসুং শিপ্পিং মন্ত্রালয়দা সেক্রেতরী ওইনা মথৌ তৌখি। পেত্রোলিয়ম অমসুং নেচরেল গ্যাস মন্ত্রালয়দা মহাক্না স্পিসিয়েল সেক্রেতরী ওইনসু মথৌ তৌখি। মহাক্না দিল্লী য়ুনিবর্সিতীগী সেন্ত স্তেফেন কোলেজদগী ইকোনোমিক্সতা গ্রেজুয়েসন লোয়শিনখি। মদুগী মতুং মহাক্না দিল্লী স্কুল ওফ ইকোনোমিক্সতগী ইকোনোমিক্সতা পোস্ত গ্রেজুয়েৎ লোইশিনখি। মতুং তারকপদা, থবক তৌরিঙৈ মনুংদা মহাক্না পব্লিক এদমিনিস্ত্রেসন্দা মাস্তর্স দিপ্লোমা অমসুং সোসিয়েল সাইন্সতা এম.ফিল. ফংবসু ঙমখি। আই.এ.এস.তা মহাক্না মতম শাংনা থবক তৌরিঙৈ মনুংদা, শ্রী সিনহানা উত্তর প্রদেশকী রাজ্য সরকার অমদি কেন্দ্র সরকার অনিমক্তা কেপাসিতী কয়াদা থোইদোক হেন্দোক্না মথৌ তৌরম্মি। রাজ্য সরকারগী থাক্তা শ্রী সিনহানা জোনপুর অমসুং আগ্রাগী দিস্ত্রিক্ত মেজিস্ত্রেদ, বরানিসীগী কমিস্নর, সেক্রেতরী (প্লানিং) অমসুং প্রিন্সিপাল সেক্রেতরী (ইরিগেসন) অসিনচিংবা এসাইনমেন্ত কয়া অমা পায়খি। কেন্দ্র সরকারদা মহাক্না চহী কয়া থবক তৌরম্মি – মরুওইনা ইনর্জী অমসুং ইনফ্রাস্ত্রকচর সেক্তরশিং, খুদম ওইনা, পেত্রোলিয়ম অমসুং নেচরেল গ্যাস মন্ত্রালয়, পাৱর মন্ত্রালয়, অমসুং শিপ্পিং মন্ত্রালয়নি। ইনর্জী, ইনফ্রাস্ত্রকচর অমসুং ফাইনান্সকী লমশিংদা মহাক থোইদোক হেন্দোক্না খঙবা ওইরি।
য়ু.এন হেদক্বার্তরদা মহাত্মা গান্ধীগী মীতম উবদা ভারমচা খুদিংমক চাউথোকচবা ফাউহল্লে: প্রধান মন্ত্রী

প্রধান মন্ত্রী শ্রী নরেন্দ্র মোদীনা হায়খি মদুদি য়ু.এন হেদক্বার্তরদা মহাত্মা গান্ধীগী মীতম উবদা ভারমচা খুদিংমক চাউথোকচবা ফাউহল্লে। য়ুনাইতেদ নেসন্সকী সেক্রেতরি-জেনেরেল এন্তোনিও গুতেরেসকী ত্বিৎ অমগী পাউখুমদা, প্রধান মন্ত্রীনা হায়খি; “মহাত্মা গান্ধীগী মীতম @UN HQদা উবদা মসিনা ভারতমচা খুদিংমক চাউথোকচবা ফাউহল্লে। গান্ধীগী ৱাখল্লোনশিং অমসুং অচুম্বা ফিদমশিংনা ঐখোয়গী গ্রহ অসি হেন্না নুংঙাই-য়াইফবা অমসুং মখা তানা অকোয়বগী ফিবম শোকহন্দনা চাউখৎপা ওইহল্লসি”।
এপ্রিল ১২দা প্রধান মন্ত্রীনা চেন্নৈদা দেফএক্সপো ২০১৮ হৌদোক্লগনি

প্রধান মন্ত্রী শ্রী নরেন্দ্র মোদী এপ্রিল ১২দা তামিল নাদুদা চৎকনি। মহাক্না কাঞ্চীপুরম জিলাদা লৈবা চেন্নৈগী তিরুবিদন্থলদা দিফেন্স এক্সপোগী ১০শুবা এদিসন, দেফএক্সপো-২০১৮ হৌদোক্কনি। চহি অসিগী দেফএক্সপোগী তেগ লাইন অসি “ইন্দিয়া: দ ইমর্জিং দিফেন্স মেনুফেকচরিং হব”নি। মালেমগী একজিবিতর ১৫০ য়াওনা একজিবিতর ৬৭০ হেনবনা দেফএক্সপো অসিদা শরুক য়াগনি। ভারতকী ওইনা শরুক য়ারিবশিংদা তাতা, এল & তি, কল্যানী, ভারত ফোর্জ, মহিন্দ্রা, এম কে য়ু, দি আর দি ও, ঐচ এ এল, বি ই এল, বি দি এল, বি ই এম এল, এম দি এল, জি আর এস ই, জি এস এল, ঐচ এস এল, মিধানী, ওর্দিনান্স ফেক্তরিশিং, অমসুং অতোপ্পা কয়া অমা য়াওরি। অচৌবা মালেমগী কম্পেনীশিংদা, লোকহীদ মার্তিন, বোইং (য়ু এস এ), সাব (স্বিদেন), এয়রবস, রাফেল (ফ্রান্স), রোসোনবোরোন এক্সপোর্তস, য়ুনাইতেদ শিপবিলদিং (রসিয়া), বি এ ই সিস্তেমস (য়ু কে), সিবাৎ (ইজরেল), ৱার্তসিলা (ফিন্দলেন্দ), রোহদ এন্দ স্বার্জ (জর্মনি) য়াওনা অতোপ্পা কয়া অমনা দেফএক্সপো ২০১৮দা শরুক য়ারি। প্রধান মন্ত্রীনা চেন্নৈগী অদ্যারদা লৈরিবা কেন্সর ইনস্তিত্যুৎতশু চৎকনি। মহাক্না শ্রীপেরুমবদুরদা দাইমন্দ জুব্লী বিলদিং, পেলিয়েতিব কেয়র সেন্তর (মহাবীর অশ্রে), অদ্যার কেন্সর ইনস্তিত্যুৎতা দে কেয়র সেন্তর অমসুং নর্স ক্বাতর শঙ্গাবগী মায়খুম হাংদোক্কনি।
এপ্লাইদ সাইন্স অমসুং ইন্দস্ত্রিয়েল তেক্নোলোজীদা ভারত অমসুং খা-কোরিয়াগী মরক্তা মতেং পীনবা হেনগৎহন্নবা এম ও য়ু মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা এপ্লাইদ সাইন্স অমসুং ইন্দস্ত্রিয়েল তেক্নোলোজীদা ভারত অমসুং খা-কোরিয়াগী মরক্তা মতেং পীনবা হেনগৎহন্নবা এম ও য়ু য়ারে। ২০১৮গী জুলাই ৯দা খা-কোরিয়াগী প্রসিদেন্তনা ভারত্তা লাক্লম্বা অদুদা ন্যু দিল্লীদা এম ও য়ু অদু খুৎয়েক পীনখিবনি। এম ও য়ু অসিগী পান্দমদি তুং কোইনা চাউখৎনবা অমসুং পুন্সি মহিং ফগৎনবা এপ্লাইদ সাইন্স অমসুং ইন্দস্ত্রিয়েল তেক্নোলোজীগী লমদা লৈবাক অনিনা মতেং পীনবা হেনগৎহন্নবনি ।
প্রধান মন্ত্রী শ্রী নরেন্দ্র মোদীনা রসিয়াগী রাস্ত্রপতি, হিস এক্সেলেন্সী, ভ্লাদিমির পুতিনগা তেলিফোন্দা ৱারী শাখ্রে

প্রধান মন্ত্রী শ্রী নরেন্দ্র মোদীনা রসিয়ন ফেদেরেসনগী রাস্ত্রপতি, হিস এক্সেলেন্সী, ভ্লাদিমির পুতিনগা ঙসি তেলিফোন্দা ৱারী শাখ্রে। লুচিংবা অনিনা রাস্ত্রপতি পুতিন্না দিসেম্বর ২০২১গী ভারত খোঙচত্তা লৌখিবা ৱারেপশিংগী থবক পাংথোকপগী ফিভম য়েংশিনখি। অখন্নবা অমা ওইনা, মখোয়না লৌউ-শিংউগী পোৎলম, হার অমসুং ফার্মা পোত্থোকশিংগী বাইলেতরেল ত্রেদপু করম্না হেন্না খুমাং চাউশিলহনবা য়াবগে হায়বগী মতাংদা মশাগী ৱাখল্লোন লান্নখি। লুচিংবা অনিনা মালেমগী ইন্নর্জী অমসুং চিঞ্জাক্কী কৈথেলশিংগী হৌজিক লৈরিবা ফিভম য়াওনা মালেমগী থৌদোক কয়াগী মতাংদা ৱারী শাখি। য়ুক্রেন্দা হৌজিক ওইরিবা ফিভমগী মতাংদা প্রধান মন্ত্রীনা ভারতনা দাইলোগ অমসুং দিপ্লোমেসীগী মাইকৈদা মতম কুইনদগী লেপ্তনা লাকপবু অমুক্কা হন্না ফোংদোকখি। লুচিংবশিং অসিনা মালেম অমসুং লৈবাক অনিগী ৱাফম কয়াগী মতাংদা চাং নাইনা পাউ ফাওনসি হায়বা য়ান্নখি।
প্রধান মন্ত্রীনা কোলকাতা দুর্গা পুজাবু য়ুনেস্কোগী ইন্তেঞ্জিবল হেরিতেজ লিস্তকী মনুং চলহনখিবদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা য়ুনেস্কোগী ইন্তেঞ্জিবল হেরিতেজ লিস্তকী মনুং চলহনখিবদা নুংঙাইবা ফোংদোকখ্রে। য়ুনেস্কোগী ত্বীৎ অমগী পাউখুমদা প্রধান মন্ত্রীনা হায়খি; “ভারত মচা পুক্নমক্কী ওইনা য়াম্না চাউথোকচবা অমসুং নুংঙাইবা ৱাফমনি! দুর্গা পুজানা ঐখোয়গী খ্বাইদগী অফবা ত্রেদিসনশিং অমসুং হৌনশা অদু উৎলি। অমদি, কোলকাতাগী দুর্গা পুজা অসি মীপুম খুদিংনা লৈগদবা এক্সপরিয়েন্স অমনি।”
প্রধান মন্ত্রীনা গ্লাসগোগী সি.ও.পি. ১৬ সম্মিতকী থৌরম ‘এক্সন এন্দ সোলিদারিতী – দ ক্রিতিকেল দিকেদ’তা ৱা ঙাংখিবা

এক্সেল্লেন্সীস, ঐহাক্কী মরুপ বোরিস, এদাপ্তেসনগী মরুওইবা ইসুদা ঐহাক্কী মিৎয়েংশিং ফোংদোচনবগী খুদোংচাবা ফংজবা অসিগীদমক থাগৎচবা ফোংদোকচরি! এদাপ্তেসন অসি মালেমগী ওইবা অইং অশাগী দিবেৎতা মিতিগেসনগুম্না অদুক মরু ওইনা লৌদে। মসি চাউখৎলবা লৈবাকশিংদা হায়বদি অইং অশানা চৈথেং ফংহনদবা মফমশিংগীদমক ৱায়েল লৈতবনি। ক্লাইমেৎ অসি ভারত য়াওনা চাউখৎলবা লৈবাকশিংগী লৌমীশিংদা থেংনবা অৱাবা অমনি – মহৈ-মরোং থাবগী মতম ওল্লকই, মহৈ-মরোং অসি মতম চাদনা চুবা নোং অমসুং ঈচাওনা নত্ত্রগা তোইনা থোকপা নোংলৈ নুংশিৎনা মাং তাকহল্লি। থক্ননবা ঈশিংদগী হৌদুনা লৈননবা য়ুমশিং পুম্নমক অইং-অশাগা মায়োক্নবা ঙম্নবা য়াম্না লিংনা শাবা মথৌ তাই। এক্সেল্লেন্সীস, ঐহাক্না হিরম অসিদা মিৎয়েং অহুম খক লৈজৈ। অহানবদা, ঐখোয়না ঐখোয়গী চাউখৎ থৌরাংগী পোলিসীশিং অমসুং প্রোজেক্তশিংদা এদাপ্তেসন অসি মরুওইবা শরুক অমা ওইনা হাপ্পা তাই। ‘নল সে জল’গুম্বা প্রোজেক্ত – মীপুম খুদিংগী তোতি ঈশিং, ‘স্বাচ্ছ ভারত’ ক্লিন ইন্দিয়া মিসন অমসুং ‘উজ্বালা’ – ভারত পুম্বগী ওইনা অনানবা ফুইল, অসিনা ঐখোয়গী লৈজদ্রবা নাগরীকশিংদা এদাপ্তেসনগী কান্নবা পীবতা নত্তনা মখোয়গী পুন্সি মহিংসু ফগৎহল্লি। অনিশুবদা, থায়নগী চৎনবীশিংদা হিংবা কালুপ কয়া অমনা মহৌশাগা লোয়ননা হিংনবগী মতিক চাবা গ্যান লৈজৈ। মসিগী থায়নগী চৎনবী অসি ঐখোয়গী এদাপ্তেসন পোলিসীশিংদা মরুওইনা লৌগদবনি। মসিগী গ্যান অসি স্কুলগী সেল্লেবস্তা য়াওহন্দুনা তুংদা লাক্কদবা মীরোলদা য়ৌহনগদবনি। লোকেলগী ওইবা ফিভমদা পুন্সি মহিং অসিবু ঙাক-শেন্দুনা থম্বনা এদাপ্তেসনগী মরুওইবা য়ুম্বী অমা ওইবা য়াই। অহুমশুবদা, এদাপ্তেসনগী মওং অসি লোকেল ওইবা য়াই, অদুবু চাউখৎত্রিবা লৈবাকশিংনা মখোয়বু মতেং পাংগদবনি। লোকেল এদাপ্তেসন্দা মালেমগী মতেং পীনবগী ৱাখল্লোলদা, ভারতনা দিজাস্তর রিজিলেন্স ইনফ্রাস্ত্রকচর সি.দি.আর.আই.গী কোএলিএসনগী খোঙথাং লৌখৎলে। ঐহাক্না লৈবাক পুম্ববু খোঙথাং অসিদা শরুক য়ানবা হায়জরি। অদোম্বু থাগৎচরি। দিক্লেমর: মসি প্রধান মন্ত্রীগী ৱারোল চাওরাক্না হন্দোকপনি। অশেংবদি হিন্দীদা পীখিবনি।
প্রধান মন্ত্রীনা নেস্নেল ইন্তিগ্রেসনগী সরদার পতেল এৱার্দ লাওথোকখ্রে

ঙরাং কেবাদিয়াদা পাংথোকপা দি.জি.পি./আই.জি.পি.শিংগী কনফ্রেন্সতা প্রধান মন্ত্রী নরেন্দ্র মোদীনা চহিগী নেস্নেল ইন্তিগ্রেসনগী সরদার পতেল এৱার্দ লাওথোকখ্রে । মনা অসি লৈবাক্কী অপুনবগী শক্তম শাগৎনবা শিংথানীংঙাই ওইবা থবক তৌবা মীওইশিংদা পীগনি । প্রধান মন্ত্রীনা হায়খি, ভারত পুনশিন্নবা সরদার পতেলনা মপুন্সি কৎথোকখি । নেস্নেল ইন্তিগ্রেসনগী সরদার পতেল এৱার্দ অসি মহাক্কী মফমদা কৎথোকপা অমনি অমসুং মসিনা মীওই কয়া ভারতকী অপুনবগী শক্তম শাগৎনবা মখা তানা থবক তৌনবগী ইথিল পীগনি ।
পি.এম.না ২০২১গী মার্চ ১১দা স্বামী চিদভাবানন্দজিগী ভগবত গীতাগী পুক্নিং হুনিঙাই ওইরবা বর্সন হৌদোক্কদৌরি

প্রধান মন্ত্রী শ্রী নরেন্দ্র মোদীনা ২০২১গী মার্চ ১১ (শগোলশেল) নুমিৎকী অয়ুক পুং ১০.২৫ তাবা মতমদা ভর্চুএল ওইনা স্বামী চিদভাবানন্দজিগী ভগবত গীতাগী পুক্নিং হুনিঙাই ওইরবা বর্সন হৌদোক্কদৌরি অমসুং থৌরম অসিদা ৱা ঙংগনি। থৌরম অসি চিদভাবানন্দজিগী ভগবত গীতাগী কোপী লাখ ৫ হেন্না য়োনব অসিদা নিংশিংবা ওইনা পাংথোকপনি। স্বামী চিদভাবানন্দজি অসি তামিল নাদুদা লৈবা, তিরুচিরাপল্লিগী থিরুপারাইথুরাইগী শ্রী রামাকৃষ্ণ আশ্রমগী মপুনি। স্বামীজিনা লাইরিক ১৮৬ ইখ্রে অমসুং অয়ম্বা জেনর পুম্বা লিতরেসিদা লেংবনি। মহাক্না গীতাদা স্কোলার ওইনা তৌবা থবক অসিনা হিরম অসিদা খ্বায়দগী শাংবা লাইরিক্নি। তামিলগী বর্সন্দা ইবা গীতা অসিনা ১৯৫১দা ফোংখি, মতুংদা ইংলিসতা ১৯৬৫তা ফোংখি। হায়রিবা অসি মহাক্কী দিবোতিনা তেলুগু, ওরিয়া, জর্মন অমসুং জাপানিস্তা হন্দোকখি।
পি.এম.না মন কি বাতকী ৱাখল্লোন কৌরি

প্রধান মন্ত্রী শ্রী নরেন্দ্র মোদীনা লাক্কদৌরিবা মন কি বাতকী তাঙ্কক্কীদমক মীয়ামগী মফমদা মখোয়গা মরী লৈনবা হীরমশিং অমদি ৱাফমশিংগী মতাঙদা ৱাখল্লোন কৌরি‍। ৱাখল্লোনশিং অসি মাইগোবো নামো এপকী খুত্থাঙদা হায়রকপা য়াগনি নৎত্রগা পাউজেল রেকোর্দ তৌনবগীদমক ১৮০০-১১-৭৮০০দা খিংলকপা য়াগনি‍। মন কি বাৎকী ৮৮শুবা তাঙ্কক এপ্রিল ২৪, ২০২২দা শন্দোক্কনি‍। মাইগোব ইনভাইতেসন শেয়র তৌরদুনা প্রধান মন্ত্রীনা ত্বীত তৌখি; “#MannKiBaat কী খুত্থাঙদা ঐখোয়না গ্রাসরুত থাক্তা অহোংবা পুরক্লিবশিংগী শিংথানিংঙাই ওইরবা থৌওংশিংগীদমক হরাও তয়ামবা ফোঙদোক্লি‍। অদোম অসিগুম্বা পুক্নিং থৌগৎনিংঙাই ওইরবা পুন্সি খোঙচৎকী মরমদা খঙবিবরা? লৈরবদি মদুবু থা অসিগী ২৪দা পাঙথোক্কদৌরিবা থৌরমগীদমক শেয়র তৌবিরকউ‍। মাইগোব, নামো এপতা ইবিরকউ নৎত্রগা পাউজেল রেকোর্দ তৌনবগীদমক ১৮০০-১১-৭৮০০দা খিংবিরকউ‍।”
প্রধানমন্ত্রীনা আইআইতি গান্ধিনগর কেম্পস জাতিদা খুৎশিন্নখ্রে

প্রধানমন্ত্রী শ্রী নরেন্দ্র মোদীনা ঙসি আইআইতি গান্ধিনগরগী কেম্পসশিং জাতিদা খুৎশিন্নখ্রে । মহাক্না প্রধানমন্ত্রী গ্রামিন দিজিতেল সকশারতা অভিয়ানগী মখাদা ত্রেনিং ফংলবশিংগশু হরাওবা ফোংদোকখি । গান্ধীনগরদা পাংথোকপা মীয়ামগী মীফম অমদশু প্রধানমন্ত্রীনা ৱা ঙাংখি, মদুগী মনুংদা আইতি-ইয়ানশিং কয়া অমা য়াওখি । প্রধানমন্ত্রীনা হায়খি, “নখোয় আইতি-ইয়ানশিংনি, ঐহাক্না নহা ওইরিঙৈ মতমদা ঐহাক্তি তি-ইয়ান অমা ওইরম্মী (ঐহাক্না চা য়োল্লমী) । মতম অসিদা, চহি খরগী মমাংদা, অহানবা ওইনা ঐহাক্না মুখ্যমন্ত্রী ওইনা ৱাশক লৌখি । মদুগী মতুংদগী, ঐহাক অমুক হন্না এমএলএ অমা ওইখিদ্রে । ঐহাক্না ৱারেপ অমা লৌখি মদুদি ঐহাক্না তৌগদবা খুদিংমক, ঐহাক্কী অঙম্বা থাক্তা হোৎনগনি ।” শ্রী নরেন্দ্র মোদীনা হায়খি মদুদি ভারতকী মফম খুদিংমক্তা চহি কাংলুপ খুদিংমক্কী মীওইশিংদা অমসুং সমাজকী সেক্সন পুম্নমক্কী মরক্তা দিজিতেল লিতরেসি শন্দোকহনবগী থবক কন্না চৎথরি । মসিগী চহি অমসুং মতম অসিদা ঐখোয়না দিজিতেল দিভাইদ অমা লৈনবা এফোর্দ তৌবা ঙমদে, মহাক্না মখা তাখি, দিজিতেল ইন্দিয়া গরেন্তীজ ত্রান্সপরেন্সি অমা অদু হাপগিনবনা, সর্বিস দিলিবরি অমসুং অফবা গোবর্নান্সতা ইফেক্তিব ওই । প্রধানমন্ত্রীনা হায়খি মদুদি, ঐখোয়গী একাদমিকশিং অসি একজাম পাংথোক্লোই; মীৎয়েং অসি অনৌবা খোংথাং ওইগনি ।
প্রধান মন্ত্রীনা সাইক্লোন য়াসনা শোকহনবশিং য়েংশিনবগী মীফম ফমখ্রে

প্রধান মন্ত্রী, নরেন্দ্র মোদীনা লুচিংদুনা সাইক্লোন য়াসনা শোকহনবশিং য়েংশিনবগী মীফম ফমখ্রে। ওফিসিএলশিংনা শেম-শাদুনা লৈবগী তোঙানবা ফীভমশিং, অমাঙ-অতা য়েংশিনবা অমসুং মরী লৈনবা হীরমশিংগী মতাংদা অকুপ্পা প্রজেন্তেসন অমা পীখি। নোংচুপ বেঙ্গোল অমসুং ওরিশাদা থাদোকখিবা চাউরাকপা মীওই ১০৬না শাবা এন.দি.আর.এফ.কী কাঙবু ৪৬না মীওই ১০০০ হেন্না কনবা ঙমখিবা অমসুং শোরোক্তা তাশিন্দুনা লম্বী থিংখিবা উ/পোল ২৫০০মুক লৌথোকখিবগী মতাংদা মীফম অসিদা খন্নখি। দিফেন্স ফোর্সশিং, মিং ওইনা পল্লবদা, আর্মী অমসুং কোস্ত গার্দনসু লমহাংনবা মীওই কয়া কনখি অমসুং নেভী অমসুং এয়র ফোর্সনা মিৎকুপ-নাহুম শিংনা লৈখি। সাইক্লোন য়াসকী মরম্না থোকহনবা অমাঙ-অতা য়েংশিন্নবা রাজ্যশিংনা লৈরবসু, হৌজিক ফাওবদা ফংবা অহানবা পাউদমশিংগী মতুং ইন্না, নীংথিজনা ফোর্কাস্ত তৌখিবা, শোকহল্লবা মফমশিংগী মীয়ামদা নীংথিনা পাউ-ফাওখিবা অমসুং মতম-চানা মীওই কয়া কনবগী থবকশিং রাজ্য অমসুং সেন্ত্রেল এজেন্সীশিংনা লৌখৎখিবদগী মশিং য়াম্বা মীওইগী পুন্সি মাঙহনখিদে। অদুগা নাকল অমদা, মীওই মশিং য়াম্মনবনা মরম ওইদুনা অমাঙ-অতা খরদি থোকখি অমসুং মখোয়গী মতাংদা হৌজিক য়েংশিনবগী থবক চত্থরি। শোকহল্লবা মফম অয়াম্বগী মৈ অমসুং তেলিকোম সর্ভিসশিং হান্নগুম্না মথৌ তৌখ্রে। সাইক্লোন অসিনা থোকহনখিবা শিংনবশিংবু কেন্দ্র অমসুং রাজ্যশিংগী এজেন্সীশিংনা নীংথিনা অমসুং থৱাই য়াওনা থেংনখিববু প্রধান মন্ত্রীনা খঙবীখি অমসুং মহৌশাগী পুন্সিবু অথুবা মতমদা হান্নগুম্না হঞ্জিল্লকহন্নবা হোৎননবা অমসুং সাইক্লোন অসিনা শোকহল্লবা মীওইশিংদা মতিক চাবা তেংবাং পীনবা মহাক্না এজেন্সীশিংদা খঙহনখ্রে। পি.এম.গী প্রিন্সিপাল সেক্রেতরী, কেবিনেৎ সেক্রেতরী, হোম সেক্রেতরী, সেক্রেতরী পাৱর, তেলিকোম সেক্রেতরী অমসুং দি.জি. আই.এম.দি.গা লোয়ননা অতোপ্পা মরু-ওইবা ওফিসিএলশিংনা মীফম অদুদা শরুক য়াখি।
লোক সভাগী এমপি অমসুং হান্নগী কেন্দ্র মন্ত্রী শ্রী সুলতান অহমদনা লৈখিদবদা প্রধানমন্ত্রীনা অৱাবা ফোংদোকখ্রে

লোক সভাগী এমপি অমসুং হান্নগী কেন্দ্র মন্ত্রী শ্রী সুলতান অহমদনা লৈখিদবদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধানমন্ত্রীনা হায়খি, “লোক সভাগী এমপি অমসুং হান্নগী কেন্দ্র মন্ত্রী শ্রী সুলতান অহমদনা লৈখিদবদা অৱাবা ফোংদোকচরি । মসিগী অৱাবা তানফম অসিদা মহাক্কী ইমুং মনুং অমসুং তুংইনবশিংগী অৱাবদা ঐহাক্না শরুক য়াজরি ।”
পি.এম.না অনশু মালিক অমসুং সরিতা মোরবু ৱার্লদ রেস্তলিং চেম্পিওনশিপ ২০২১দা মেদলশিং ফংলকপগীদমক হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ৱার্লদ রেস্তলিং চেম্পিওনশিপ ২০২১দা অনশু মালিকপু সিলভর মেদল অমসুং সরিতা মোরবুনা ব্রোঞ্জ মেদল ফংলকপগীদমক হরাওবা ফোংদোকখ্রে। প্রধান মন্ত্রীনা ত্বীত তৌরকখি: “ৱার্লদ রেস্তলিং চেম্পিওনশিপ ২০২১দা @OLyAnshuবু সিলভর মেদল অমসুং @saritamor3বুনা ব্রোঞ্জ মেদল ফংলকপগীদমক হরাওবা ফোংদোকচরি। মপা লৈত্রবা শান্নরোইশিং অসিগী মখোয়গী তুংগী অহেনবা তান্নবা কয়াদা খ্বায়দগী অহেনবা ওইনবা য়াইফ পাউজেল পীজরি”।
নেপালগী লুম্বিনীদা ইন্দিয়া ইন্তর্নেস্নেল সেন্তর ফোর বুদ্ধিস্ত কলচর এন্দ হেরিতেজকী শিলান্যাস পাঙথোকপা

প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী রাইৎ ওনরেবল শের বহাদুর দেউবাগা লোয়ননা নেপালগী লুম্বিনীগী লুম্বিনী মোনাস্তিক জোন্দা ইন্দিয়া ইন্তর্নেস্নেল সেন্তর ফোর বুদ্ধিস্ত কলচর এন্দ হেরিতেজ শাবগী শিলান্যাসকী থৌরম পাঙথোকখ্রে। ২. সেন্তর অসি মার্চ ২০২২দা আই.বি.সি অমসুং এল.দি.তি.গী মরক্তা খুৎয়েক পীনখিবা য়ান্ন-ৱারোল অমগী মখাদা লুম্বিনী দিবেলপমেন্ত ত্রস্ত (এল.দি.তি.)না আই.বি.সি.দা পীখিবা লম অমদা নই দিল্লীগী ইন্তর্নেস্নে বুদ্ধিস্ত কনফেদরেসন (আই.বি.সি.)না শাগনি। ৩. থেরবাদ, মহায়ান অমসুং বজ্রয়ান, মরু ওইবা বুদ্ধিস্তকী ত্রেদিসন অহুম অসিগী মনুং চনবা লম্বোইবশিংনা পাঙথোকপা শিলান্যাস থৌরম অসিগী মতুংদা প্রধান মন্ত্রী অনিনা সেন্তর অসিগী মোদেল অমা মাইখুম হাংদোকখি। ৪. শাবা লোইবগা সেন্তর অসিনা মালেমদা লৈরিবা তীর্থ য়াত্রা চৎপা মীওই অমসুং লমকোইবশিংবু বুদ্ধিজম লাইনীংগী হীরমশিং অসি খঙহন্নবা মখোয়বু তরাম্না ওক্লিবা মালেমগী থাক্কী ফেসিলিতী অমা ওইরগনি। মসি মতমগা চুনবা বিল্দিং, ইনর্জী, ঈশিং অমসুং ৱাতর হেন্দলিংদা নেৎজিরো কমপ্লেন্ত ওইহনগনি অমসুং লাইখুরুম্নবা হোল, মেদিতেসন সেন্তরশিং, লাইব্রেরী, একজিবিসন হোল, কেফেতেরিয়া, ওফিস অমসুং অতোপ্পা তঙাই ফদবা কয়া অমা য়াওগনি।
য়ুনেসকোগা লোয়ননা হাইদ্রবাদতা ইন্তরনেস্নেল ত্রেনিং সেন্তর ফোর ওপরেস্নেল ওসিনোগ্রাফি লিংখৎনবগী য়ান্নচে মন্ত্রীমন্দলনা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনেসকোগী কেতেগরি-২ সেন্তর (সি২সি) অমগুম্না হাইদ্রবাদতা ইন্তরনেস্নেল ত্রেনিং সেন্তর ফোর ওপরেস্নেল ওসিনোগ্রাফি লিংখৎপদা অয়াবা পিখ্রে । য়ান্নচে অসিগী পান্দম অসি ইন্দিয়ান অমসুং আটলান্টিক মহাসাগরগা শম্নরিবা অফ্রিকাগী লৈবাকশিং, য়ুনেসকোগী ফ্রেমৱার্ক্কী মখাদা লৈবা ইথৎ লৈবাক মচাশিং, ইন্দিয়ান ওসিন রিম (আইওআর)গী লৈবাকশিংদা চাওখৎ থৌরাংগী মায়কৈদা ত্রেনিং সেন্তর অমা লিংখৎপনি । ওপরেস্নেল ওসিনোগ্রাফি অসি তোঙান তোঙানবা সেক্তরশিং, মমিং ওইনা পল্লবদা ঙামী, দিজাস্তর মেনেজমেন্ত, শিপ্পিং, হিথাংফমশিং, সমুদ্র মপালদা লৈবা রাজ্যশিং, ইশিং লান্মী, কোস্ত গার্দ, এনভাইরোনমেন্ত, মখোয়গী দে-তু-দে ওপরেসনশিং চৎথনবগীদমক সমুদ্র মপালদগী লাপ্না লৈবা ইন্দস্ত্রীশিংদা ইনফোর্মেসন ফংহন্নবগী মায়কৈদা পথাপ-নাইবা ওসিনোগ্রাফিক স্তদিশিংগী থৌশিল অমনি । সেন্তর অসিনা য়ুনেসকোগী থবক্কী ইম্পেক্ত অমসুং মওং মতৌ হেঙ্গৎহন্দুনা য়ুনেসকো অমসুং মসিগী ইন্তরগবর্নমেন্তেল ওসিনোগ্রাফি কম্মিসন (আইওসি)দা কেপাসিতী বিলদিং অমসুং ত্রেনিং, নোলেজ পিথোক পিশন তৌবা অমসুং ইনফোর্মেসন একচেঞ্জ তৌবগী লমশিংদা মতেং ফংহনগনি । য়ুনেসকোগী কেতেগরি-২ সেন্তর লিংখৎপনা ভারত মহাসাগরদা মকোক থোংবা লৈবাক অমগুম ভারতপু উহনবগী খুদোংচাবা অমা ফংহল্লগনি । মসিনা খা এসিয়াগী লৈবাক অমসুং ভারত মহাসাগরগা শম্নরিবা অফ্রিকাগী লৈবাকশিং য়াওনা ভারত মহাসাগরগী লৈবাকশিংগী মরক্তা কোওপরেসন থম্বা অমসুং মরি ফগৎহনবদশু ভারতপু মতেং পাংলগনি । সেন্তর অসি লিংখৎপনা মেরাইন অমসুং কোস্তেল সস্তেনেবিলিতী ইশুশিং ফংহন্নবা তেক্নিকেল অমসুং মেনেজমেন্ত কেপাসিতী শেমগৎপদা মালেম শিনবা থুবদা মথৌ তারিবা অদু ফংহল্লগি অমসুং মেরাইন নেচরেল হজার্দশিংদা ইফিসিয়েন্তলি রিয়েক্ত তৌনবা রিজন অসুবু শেম শারগনি । সেন্তর রেস্পোনসিবিলতী অদুদা মেরাইন সাইন্তিফিক রিসার্স কেপাসিতী শেমগৎপদা স্তেনেবল দিবেলপমেন্ত গোল-১৪ (এসদিজি ১৪) ফংহনবদা সেন্তর অসিনা শরুক য়াহল্লগনি মদুনা স্মোল আইলেন্দ দিবেলপ্পিং স্তেতশিং, চাওখৎপা ৱাৎলিবা লৈবাকশিংদা মতেং পিনবা ৱাফমশিংদুশু মপুং ফাহল্লগনি । সি২সি অসিনা ছাত্রশিং অমসুং অতোপ্পা শরুকয়ারিবশিংগী হৈশিংবা হেঙ্গৎহন্নবা থৌশিল তৌরি মদুনা ভারতকী মনুং অমসুং মপান্দা থবক ফংহনবগী খুদোংচাবা হেঙ্গৎহল্লগনি । সি২সি লিংখৎপা অসিনা ভারত্তা এমপ্লোইমেন্ত জেনরেসন্দা মাংজিল থাহন্দুনা চাওখৎপা হেঙ্গৎহনবদশু অশা তৌরি । সেন্তর অসি হৌজিক্কী ওইনা ইন্দিয়ান সেন্তর ফোর ওসিন ইনফোর্মেসন সর্বিসেস (আইএনসিওআইএস), হাইদ্রবাদতা ফংলিবা স্তেত-ওফ-দি-আর্তকী খুদোংচাবশিং অদুগা লোয়ননা মথৌ পাংথোক্লি । হৌজিক ফাওবদা, ভারত্তগী ৫৭৬ অমসুং অতোপ্পা লৈবাক ৩৪দগী ১০৫ য়াওনা অপুনবা বিগ্যানিক ৬৮১ হেনবনা সেন্তর অসিদা ওপরেস্নেল ওসিনোগ্রাফীগী তোঙান তোঙানবা এস্পেক্তশিংদা ত্রেন তৌখ্রে । অতোপ্পা বিলদিং অমসুং ত্রেনিং হোস্তেলগুম্বা ইনফ্রাস্ত্রকচরগী খুদোংচাবশিং হৌদোক্লে । মসিনা ৱার্ল্দ ক্লাসকী খংহৈরবশিং কৌদুনা অশাংবা মতমগী কোর্সশিংদা (থা ৩দগী ৯ ফাওবা) তমগদবা হিরম ময়াম অমা পাংথোক্নবশু মীৎয়েং থম্লি ।